Asking questions correctly/hi

This is a collection of advices, based on the observation at Discord, by revi.



पहले खुद कोशिश करें
सहायता केंद्र देखें। FAQ भी देखें। जाँचें कि प्रश्न पहले समुदाय नोटिसबोर्ड पर पूछा गया है कि नहीं। अगर आपको लगता है कि "ये वाला" बटन काम कर जाएगा, कोशिश करके देखें। प्रश्न पूछने का फ़ायदा क्या जब कोई भी इसका जवाब प्रलेखन या खोज से ही पा सकता है?

अगर आप खुद ही अपने समस्या पर कोशिश नहीं करेंगे, हम क्यों करे?



दुगने सवालों से दूर रहें
आपको यह बात समझाने के लिए दो वेबसाइटों से भी ज़्यादा मौजूद हैं: Don't ask to ask, just ask, Please Don't Say Just Hello In Chat।

पर आसान भाषा में: अगर आप कुछ पूछना चाहते हैं, आपको "मैं कुछ पूछना चाहता/चाहती हूँ" या "क्या मैं कुछ पूछ सकता/सकती हूँ?" कहके कुछ पूछने की ज़रूरत नहीं। जैसे "मैं ये एक्सटेंशन कैसे सक्षम करूँ?" या "मैं  फाइल अपलोड नहीं कर पा रहा/रही, मैं इसे कैसे अपलोड करूँ?" वहाँ से हम आपके सवाल का सीधा जवाब दे सकते हैं। अगर आप कहेंगे कि "मेरे पास एक सवाल है", हमें आपको वापस पूछना होगा, "सवाल क्या है?", और आप अपना ही थोड़ा-सा वक़्त बर्बाद करेंगे, क्योंकि आपका जवाब देने के लिए हमें आपके सवाल का दोबारा इंतज़ार करना होगा।



स्पष्ट रहें
हम आपके मन की बात नहीं जान सकते। हम शक्तिमान नहीं हैं। आपको अपना सवाल का एक स्पष्ट विवरण देना होगा। अगर हमें आपकी समस्या समझ ही न आए, हम जवाब तो दे ही नहीं पाएँगे। तो आपको हमें ये चीज़ें बतानी होंगी।
 * आपको हमें बताना होगा कि आप आखिर करना क्या चाहते हैं। आयात करने पर विकिपीडिया जैसे इन्फोबॉक्स काम नहीं कर रहा है? अपने पुराने Fandom के पृष्ठों को माइग्रेट करना है। समस्या जो भी है, आपको हमें पूरी बात बतानी होगी ताकि हम आपको सबसे अच्छी सलाह दे सके।
 * अगर आपको कोई त्रुटि या अनपोक्षित व्यवहार नज़र आता है, आपको हमें ये चीज़ें बतानी होंगी।
 * अगर आपको कोई त्रुटि का संदेश दिखता है, उसकी प्रतिलिपि बनाकर उसे छापें। अपने संदेश को संपादित न करें, अगर उस लॉग में आपका IP पता नहीं है, जिस मामलें में आप पते को छिपा सकते हैं। अगर आप IRC पर हैं, आप लंबे त्रुटि संदेशों के लिए Pastebin का इस्तेमाल कर सकते हैं। स्क्रीनशॉट भी काम करेंगे, पर हम पूरे संदेश की आशा करते हैं।
 * हमें बताएँ कि आपको वह त्रुटि का संदेश कैसे नज़र आया। त्रुटि के संदेश के आने से पहले आप क्या कर रहे थें? आप कौन-सा पृष्ठ संपादित कर रहे थें? (ब्राउज़र के URL बार की प्रतिलिपि बनाकर उसे चिपकाएँ) कोई चरण न छोड़ें। यही आपकी त्रुटि को ढूँढ़ने का रास्ता हो सकता है।
 * हमें बताएँ कि सही व्यवहार क्या होना चाहिए, और आपको क्या दिख रहा है। शायद आप किसी ऐसी चीज़ का इस्तेमाल करने के कोशिश कर रहे हों जो कि Miraheze पर समर्थित ही नहीं है, और इसके बिना हम आपको बता भी नहीं पाएँगे। "यह समर्थित नहीं है। क्षमा करें।"



धैर्य रखें
जैसा डिस्कॉर्ड पर k6ka ने लिखा था...

१. धैर्य जीवन का एक गुण है। २. यह एक स्वयंसेवक परियोजना है, तो लोग एक ही पल में जवाब देने के लिए चौबिस घंटे डिस्कॉर्ड से आँखें चिपकाए नहीं बैठे हैं। उनकी अपनी ज़िंदगियाँ हैं और अपने काम भी। ३. अगर कोई जल्दी से जवाब नहीं देता है, और ज़्यादा संदेश देने से हालात सुधरने नहीं वाली। अगर मैं छुट्टी पर हूँ, मुझे पचास ईमेल भेजो या फिर एक, मैं वक़्त से पहले जवाब नहीं दे पाऊँगा। यहाँ तक कि ज़्यादा ईमेल भेजने पर तुम्हें जवाब देने में मुझे और देर होगी क्योंकि मुझे तुम्हारे संदेशों के ढेर से गुज़रना भी तो है।

अपना प्रश्न दोहराने, "अभी के अभी करो" पोस्ट करने, आपके सवाल का जवाब देने योग्य किसी सदस्य को बहुत ज़्यादा पिंग करने, या लोगों को तंग करने से, वे शायद आपके सवाल और/या अनुरोध को छोड़ ही दें क्योंकि वे आपके आदेशानुसार काम नहीं करना चाहते हैं। कृपया याद रखे कि आपके अनुरोध को सुलझाने के अलावा भी लोगोंं के काफी सारे काम होते हैं।

Miraheze पर कोई सेवा समझौता नहीं है, जिसका मतलब यह है कि कोई निश्चय नहीं है कि Miraheze से कोई भी किसी भी निर्दिष्ट समयांतराल के अंदर आपके सवाल का जवाब देगा।



ये भी देखें

 * इस दस्तावेज़ को CC BY SA 2.0 KR, CC BY SA 3.0 Unported और उसके बाद के हर भी संस्करण में लाइसेंस किया गया है।
 * विकिमीडिया मेटा पर User:-revi/GetHelp
 * प्रश्न पूछते हुए समझदार कैसे लगें
 * IRC पर मदद कैसे माँगें